Γιώργος Μαργαρίτης (ποδοσφαιριστής)

Ο **Γιώργος Μαργαρίτης** (γεννημένος στις 20 Ιουνίου 1991, στη Θεσσαλονίκη) είναι Έλληνας επαγγελματίας ποδοσφαιριστής, ο οποίος αγωνίζεται στον **Π.Α.Ο. Δόξα Ασσήρου** στη Α1 Ερασιτεχνική Κατηγορία της Ε.Π.Σ.Μ.. Κατά τη διάρκεια της ποδοσφαιρικής του καριέρας αγωνίζεται κυρίως στη θέση του αριστερού μπακ χαφ.

## Ποδοσφαιρική καριέρα
O Μαργαρίτης ξεκίνησε την ενασχόλησή του με το ποδόσφαιρο από την Κ19 του Αγροτικού Αστέρα. Το 2008 προβιβάστηκε στην πρώτη ομάδα και τη σεζόν 2008-09 κατέγραψε συνολικά 16 συμμετοχές ενώ παράλληλα κλήθηκε και στην Εθνική Νέων. 

Το καλοκαίρι του 2009 υπέγραψε τετραετές συμβόλαιο με τον ΠΑΣ Γιάννενα, ο οποίος αγωνίζονταν στην Superleague, 

Το χειμώνα του 2010 επέστρεψε ως δανεικός στον Αγροτικό Αστέρα, ενώ το καλοκαίρι του ίδιου έτους συνέχισε ως δανεικός στον Ναυπακτιακό μέχρι τις 28 Δεκεμβρίου  και ακολούθως (πάλι ως δανεικός) στην Αναγέννηση Καρδίτσας.

Τον Ιούλιο του 2011 έμεινε ελεύθερος από τον ΠΑΣ Γιάννενα και επέστρεψε στη Θεσσαλονίκη και στον Αγροτικό Αστέρα όπου κατέγραψε συνολικά 31 συμμετοχές (29 για το πρωτάθλημα και 2 για το Κύπελλο Ελλάδας) κατά τη σεζόν 2011-12.

Τον Ιούλιο του 2012, πραγματοποίησε το μεγάλο άλμα στην καριέρα του καθώς υπέγραψε διετές συμβόλαιο συνεργασίας με τον Άρη Θεσσαλονίκης. Στα δύο χρόνια που παρέμεινε στον Άρη, κατέγραψε 33 συμμετοχές συνολικά (31 στο πρωτάθλημα της Α Εθνικής ενώ αγωνίστηκε και 2 φορές στον Κύπελλο κόντρα σε Καλλιθέα και Ολυμπιακό Βόλου).

Πραγματοποίησε το ντεμπούτο του στο πρωτάθλημα της Α’ Εθνικής στις 2 Σεπτεμβρίου 2012 με προπονητή τον Κατσαβάκη, στον αγώνα εναντίον του ΟΦΗ. 

Παρέμεινε στον Άρη μέχρι τις 24 Ιουλίου 2014, όταν και έλυσε το συμβόλαιο του με την ομάδα και μεταγράφηκε στον Ολυμπιακό Βόλου. , όπου κατέγραψε 18 συμμετοχές στο βόρειο όμιλο της Φουτμπολ Λιγκ. Στις 24 Ιανουαρίου 2015, ο Μαργαρίτης έφτασε τις 100 συμμετοχές στις εθνικές κατηγορίες, στον αγώνα του Ολυμπιακού Βόλου με τη Ζάκυνθο. 

Επόμενοι σταθμοί της καριέρας του υπήρξαν:  η Καβάλα (2015/16) , ο Εθνικός Νέου Αγιονερίου (2016) , ο Π.Α.Ο. Κουφαλίων (2016/2020) , ο Ολυμπιακός Κυμίνων (2020/21) , ο Ιωνικός Ιωνίας (2021/23) , και η Α.Ε. Ευόσμου (2023/24). . 

Μάλιστα με τον Μαργαρίτη στη σύνθεσή της η ΑΕ Ευόσμου κατέκτησε Πρωτάθλημα (της A1 ΕΠΣΜ) και την άνοδο στη Γ’ Εθνική ενώ παράλληλα αναδείχτηκε για πρώτη φορά στην ιστορία της κυπελλούχος της ΕΠΣΜ, στην 32χρονη παρουσία της στο χώρο του ερασιτεχνικού ποδοσφαίρου (έτος ίδρυσης το 1992). Αυτό ήταν το 3ο κύπελλο στην καριέρα του Μαργαρίτη (με ΑΕ Ευόσμου, Ιωνικό, ΠΑΟ Κουφαλίων), ενώ είχε ακόμη μία ακόμη συμμετοχή με τον ΠΑΟ Κουφαλίων το 2018.

Στις 13 Αυγούστου 2024, ο Μαργαρίτης υπέγραψε συμβόλαιο συνεργασίας με τον **Π.Α.Ο. Δόξα Ασσήρου**. .

## Εθνικές ομάδες
Ο Μαργαρίτης έχει χριστεί 3 φορές διεθνής με την Εθνική Ελλάδας Κ19.
## Παραπομπές

## Εξωτερικοί σύνδεσμοι
* Προφίλ Γ. Μαργαρίτη στο transfermarkt.gr

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Ναυπακτιακού Αστέρα
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Εθνικής Ελλάδας Κ19